|  |  |  |
| --- | --- | --- |
| Statens Administration – Arsenalvej 33 – 9800 Hjørring |  |  |
| |  | | --- | | Høring over udkast til ny bekendtgørelse om den statslige fleksjobordning |   Til myndigheder på vedlagt høringsliste |  | 18. november 2019  DirSek/CNO  J.nr. 2019 - 22344 |

Finansministeriet sender hermed udkast til ny bekendtgørelse om den statslige fleksjobordning for tilskudsmodtagere i høring.

Bekendtgørelsen har til formål at samle reglerne i bekendtgørelse nr. 1756 af 27. december 2018 om den statslige fleksjobordning for tilskudsmodtagere og cirkulære nr. 9762 af 2. december 2013 om fleksjob i staten. Der er hovedsageligt tale om en retsteknisk forenkling, der skal gøre det mere overskueligt at forstå reglerne om fleksjobordningen. Herudover er der foretaget enkelte præciseringer og sproglige forenklinger. Det omhandler bl.a.:

* Anvendelsesområdet for fleksjobordningen.
* Ressortministeriernes pligt til at meddele Statens Administration, hvilke institutioner der er omfattet af fleksjobordningen.
* Sammenlægning eller opsplitning af eksisterende institutioner.
* Statens Administrations mulighed for at kræve dokumentation.

Endelig er der foretaget få ændringer i retstilstanden. Det omhandler bl.a.:

* Bagudrettede driftstilskud.
* Beregning af bidrag for nyoprettede institutioner.
* Dispensation for elektronisk indberetning for institutioner uden adgang til it-udstyr m.v.

Finansministeriet skal anmode om at modtage eventuelle bemærkninger til bekendtgørelsen senest den 10. december 2019 kl. 12.00.

Eventuelle bemærkninger bedes sendt pr. mail til [direktionssekretariat@statens-adm.dk](mailto:direktionssekretariat@statens-adm.dk).

Der vedlægges en liste over høringsparterne – bemærk at denne høring er fremsendt til ministersekretariaterne for de på listen anførte ministerier. Høringen bedes i fornødent omfang videresendt til relevante parter.

Høringsmaterialet kan også ses på Høringsportalen [www.hoeringsportalen.dk](http://www.hoeringsportalen.dk).

Med venlig hilsen

Camilla Nordstrøm Jensen

Specialkonsulent

T 41 78 23 27

E cno@statens-adm.dk

**Bilag**

1. Udkast til ændringsbekendtgørelse
2. Høringsliste

[By], den 14. november 2019